Pokistonning Balujiston viloyatida diniy festivaldan qaytayotgan ziyoratchilar bilan to‘lgan yo‘lovchi avtobus ag‘darilib ketdi. Buning oqibatida kamida 20 kishi halok bo‘ldi, 40 kishi jarohat oldi. Foto: AP Avtobus Larkandan Hudzarga ketayotganda yo‘l-transport hodisasiga uchragan. Ma’lumotlarga ko‘ra, avtobus me’yoridan ortiqcha yuklangan bo‘lgan va hattoki tomida yo‘lovchilarni olib ketgan. Ta’kidlanishicha, jabrlanganlarga yordam berish uchun askarlar yuborilgan. Jarohatlanganlar olib borilgan shifoxonada ma’lum qilinishicha, u yerga yetkazilgan 10 kishi og‘ir ahvolda bo‘lgani sababli qurbonlar soni oshishi mumkin.